**Formularul PO.SAP.05-F4 E3R3**

## *CONTRACT – CADRU DE ACCES LA REȚELELE DE UTILITĂȚI NR.\_\_\_\_\_\_\_\_*

***ÎNCHEIAT ASTĂZI \_\_\_\_\_\_\_\_\_\_\_\_\_***

**1. PĂRŢI CONTRACTANTE**

 Prezentul contract s-a încheiat între **Universitatea Tehnică “Gheorghe Asachi” din Iaşi** (denumită în continuare TUIASI), cu sediul în Iaşi, adresa: Bd.Prof. Dimitrie Mangeron nr.67, Telefon:0232/278683, Fax: 0232/211667, CIF : RO13805460, cont IBAN : RO44TREZ406502201X020634 reprezentată prin ***Rector***, ***Director Economic***, pe de o parte şi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Tel:\_\_\_\_\_\_\_\_\_\_\_\_\_, Fax:\_\_\_\_\_\_\_\_\_\_\_\_\_, înregistrată în Registrul Comerţului sub nr.\_\_\_\_\_\_\_\_\_\_\_\_\_\_\_, Cod Unic de Înregistrare: \_\_\_\_\_\_\_\_\_\_\_\_\_\_\_, având cont IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Banca \_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **în calitate de \_\_\_\_\_\_\_\_\_\_\_\_\_\_\_\_\_\_\_,** denumită **consumator,** pe de altă parte.

 În cazul schimbării sediului societăţii, a punctului de lucru etc, consumatorului îi revine obligaţia să aducă în scris la cunoştinţa TUIASI toate modificările efectuate în termen de cel mult 5 zile de la apariţia acestora. În caz contrar, toate comunicările scrise se consideră legal făcute la adresa indicată iniţial de consumator în prezentul contract.

1. **OBIECTUL CONTRACTULUI**

**Art.2.1**. Obiectul contractului îl constituie accesul consumatorului la următoarele rețele de utilităţi:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pentru spațiul/terenul în suprafață de \_\_\_\_\_\_\_\_\_\_ din localitatea Iasi, adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ şi reglementarea raporturilor dintre TUIASI şi consumator privind accesul la rețelele de utilităţi, facturarea, plata şi condiţiile de consum ale acesteia.

##### Art.2.2. Accesul la rețelele de utilități se face în condiţiile stabilite prin prezentul contract.

**Art.2.3**. Accesul la energia termică se face din rețeaua internă a imobilului \_\_\_\_\_\_\_\_\_\_\_\_\_\_\_\_\_\_\_\_.

**Art. 2.4**. Accesul la apa potabilă se face din rețeaua de apă interioară a imobilului închiriat, acolo unde este posibilă contorizarea cantității consumate, iar acolo unde nu poate fi contorizat, consumul se calculează în sistem paușal (1 mc/persoana/lună conform Anexei 1 la Normativul cadru, aprobat prin Ordinul nr. 29/23.12.1993).

1. **DURATA CONTRACTULUI**

**Art.3.1.** Contractul s-a încheiat pe o durată de maxim **un an**, convenită între părţi şi intră în vigoare începând cu data de \_\_\_\_\_\_\_\_\_\_\_\_ şi se încheie la data de \_\_\_\_\_\_\_\_\_\_\_\_\_, ~~dată la care încetează de drept fără somaţie~~.

**Art.3.2**. Prelungirea contractului de acces la rețelele de utilități se poate realiza anual, pe bază de act adiţional, la solicitarea consumatorului cu 45 de zile calendaristice înainte de data expirării contractului, solicitare avizată de conducerea academică a facultății (decan) și cea administrativă (administrator șef)/ DSS (director) şi aprobată de Consiliul de administraţie TUIASI, după îndeplinirea prealabilă a următoarelor condiţii:

* Verificarea respectării de către consumator a clauzelor contractuale din contractul iniţial şi a tuturor celorlalte clauze survenite pe parcurs prin acte adiţionale ca urmare a modificărilor procedurale sau de legislaţie;
* Verificarea situaţiei financiare a consumatorului astfel încât la data solicitării să nu existe debite neachitate către Universitatea Tehnică „Gheorghe Asachi” din Iaşi.
* Verificarea de către Direcția Tehnică și Investiții / Serviciul Privat pentru Situații de Urgență a modului în care consumatorul respectă prevederile legale specifice în vigoare referitoare la instalațiile electrice și sanitare existente în spațiu.

***Art.3.3.*** (1) Contractul de acces la rețelele de utilități încetează în următoarele condiţii:

1. la expirarea duratei contractului, în cazul în care acesta nu a fost reînnoit;
2. în cazul dizolvării societăţii comerciale (consumator);
3. în cazul rezilierii contractului la iniţiativa consumatorului cu condiţia ca acesta să-şi notifice intenţia cu cel puţin 30 de zile calendaristice înainte;
4. în cazul rezilierii unilaterale prin voinţa TUIASI pentru nerespectarea oricărei obligaţii contractuale a consumatorului;
5. la încetarea contractului de închiriere a spațiului/terenului.

Rezilierea unilaterală se poate face de TUIASI, prin simpla adresă trimisă consumatorului, pentru executarea necorespunzătoare sau neexecutarea obligaţiilor contractuale de către \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, indiferent unde figurează, în contract sau acte adiţionale.

(2) Încetarea contractului de acces la rețelele de utilități se finalizează cu întocmirea unui proces verbal de constatare a ultimelor consumuri de utilități semnat de către consumator și reprezentanții TUIASI sau în cazul în care se întocmește proces verbal de predare primire a spațiului/terenului cu transmiterea consumurilor până la data predării spațiului/terenului. Procesul verbal trebuie semnat în maxim 10 zile calendaristice de la data încetării valabilității contractului/ contractului/data notificării transmise către consumator.

**4. DECONTAREA**

**Art.4.1.** Decontarea cantităţilor de utilități consumate se face conform facturilor emise de furnizori, pentru consumurile TUIASI, iar facturarea către beneficiarii contractelor de acces la utilităţi cu TUIASI se face în conformitate cu defalcările efectuate de Direcția Tehnică și Investiții, pe baza datelor tehnice de la **art.4.10.**

**Art.4.2**. Tariful de distribuţie a energiei termice achiziţionată de la terţi şi distribuită prin reţelele proprii ale TUIASI, precum şi preţul de producere şi distribuţie a energiei termice, obţinută din gaze naturale, în centralele termice ale TUIASI, va fi stabilit prin negociere, conform legislaţiei în vigoare, pe baza aprobării de preţuri interne.

**Art.4.3**. Orice intervenţie la reţea din vina consumatorului se va plăti de către acesta.

**Art.4.4**. **(1)** **Plata se va efectua în termen de** **15 zile calendaristice de la data emiterii facturii de către furnizor**, numai în numerar sau cu ordin de plată, în contul înscris pe factură.

 **(2)** Nu se acceptă alte forme de plată.

 **(3)** Factura se consideră achitată de către consumator la data înregistrării plăţii în extrasul bancar al consumatorului sau la data intrării numerarului în casieria universităţii.

**(4)** În situația în care nu s-a încheiat procesul verbal de predare-primire a spațiului, utilitățile vor fi datorate de la data întocmirii procesului verbal de conectare la rețea a consumatorului și până la data întocmirii procesului verbal de debranșare.

**(5)** Factura se va transmite electronic către partenerii universității folosind sistemul naţional privind factura electronică RO e-Factura. Factura se poate ridica și în original de la sediul TUIASI, doar la solicitarea consumatorului.

**Art.4.5.** În situaţia în care consumatorul nu-şi îndeplineşte obligaţia de plată în termenul prevăzut mai sus, TUIASI poate hotărâ, iar consumatorul este de acord, ca sumele încasate ulterior să fie operate în contul datoriei celei mai vechi, indiferent dacă este vorba de utilităţi sau majorări aferente şi indiferent de destinaţia dată de consumator acestor sume în momentul întocmirii formalităţilor de plată.

**Art. 4.6. (1**) Consumatorul se obligă să achite, la încheierea contractului, o anticipaţie (un prezumat, o garanție de buna execuție) în sumă de \_\_\_\_\_\_\_\_\_\_\_\_\_\_ lei, reprezentând valoarea medie a consumului de utilităţi pentru o lună de iarnă. Anticipația va fi depusă la casieria Universității Tehnice ”Gheorghe Asachi” din Iași sau în contul IBAN: RO93TREZ4065005XXX000422, cod fiscal: 4701606.

 **(2)** Suma depusă se va restitui, la solicitarea scrisă a consumatorului, prin ordin de plată în contul consumatorului la expirarea sau la rezilierea contractului şi după stingerea integrală a sumelor înregistrate ca debit. Acestea vor fi acoperite din garanția de bună execuție, la data înregistrării cerererii formulate de consummator, doar după aprobarea de catre conducerea universității.

**Art.4.7**. Neachitarea contravalorii facturii de către consumator conform art.4.4, atrage după sine perceperea de **majorări de 0,1 % pentru fiecare zi de întârziere**, începând cu prima zi după expirarea termenului de scadență.

**Art.4.8**. **(1)** Neplata totală sau parţială cu întârziere de 40 de zile calendaristice de la emiterea facturilor, indiferent de obiectul lor (utilităţi sau majorări de întârziere aferente facturilor de utilităţi neachitate la termen), duce la întreruperea furnizării utilităţilor cu un preaviz de 5 (cinci) zile calendaristice, iar eventualele consecințe ce rezultă din această întrerupere privesc în exclusivitate pe consumator.

(2) TUIASI are dreptul să rezilieze contractul de acces la rețelele de utilități şi să desfiinţeze legătura la reţea a consumatorului, urmând să obţină pe cale legală recuperarea debitelor restante.

(3) Măsura rezilierii se aplică în condițiile în care în termen de 3 zile lucrătoare de la expirarea celor 45 de zile, nu se confirmă stingerea debitului restant.

**Art.4.9**. Eventualele corecturi ale valorii facturii, în cazul constatării unor erori, se vor efectua cel mai târziu cu ocazia emiterii următoarei facturi.

**Art.4.10**. Date tehnice pentru stabilirea consumului:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.OBLIGAŢIILE PĂRŢILOR CONTRACTANTE**

**5.1 Drepturile şi obligaţiile Universității Tehnice ”Gheorghe Asachi” din Iași**

**Art.5.1.1**. TUIASI are următoarele drepturi:

1. să aibă acces în incinta consumatorului pentru verificarea instalaţiei de alimentare şi utilizare a utilităţilor, a grupurilor de măsurare/contoarelor şi a respectării prevederilor contractuale. Accesul se va efectua în prezenţa delegatului împuternicit al consumatorului;
2. să solicite la încheierea contractului de acces la rețelele de utilităţi constituirea unui prezumat;
3. să întrerupă accesul la rețelele de utilităţi către consumator în următoarele cazuri:
	* 1. la expirarea contractului, dacă acesta nu a fost prelungit cu acordul părţilor;
		2. pentru neplata totală sau parţială cu întârziere de peste 40 de zile calendaristice de la emiterea facturilor, indiferent de obiectul lor (utilităţi, prezumat sau majorări de întârziere aferente), cu un preaviz de 5 (cinci) zile calendaristice, iar eventualele consecințe ce rezultă din această întrerupere privesc în exclusivitate pe consumator;
		3. pentru consumul fraudulos de utilităţi, constatat în baza procesului-verbal încheiat de reprezentanţii furnizorului;
		4. pentru executarea unor lucrări impuse de situaţii de urgenţă, care nu se pot efectua fără întreruperi.
4. nu poate fi obligată la plata unor despăgubiri pentru lucrările efectuate de către consumator asupra instalațiilor de alimentare și utilizare a utilităților pe durata valabilității contractului;
5. să solicite consumatorului să readucă instalațiile în starea inițială, cu plata de despăgubiri pentru orice pagubă cauzată bunului de către consumator.

**Art.5.1.2**. TUIASI are următoarele obligaţii:

1. să asigure accesul la rețelele de utilităţi în funcţie de parametrii furnizați de distribuitori;
2. să anunțe beneficiarul de întreruperea apei în cazul unor lucrări programate cu 24 ore inainte, cu excepția avariilor;
3. să stabileasca lunar, pe baza înregistrării aparatului de măsură cantitatea de utilităţi. Energia termică se va stabili conform bilanțului sau a aparatului de măsură. În cazul defectării aparatului de măsură se va lua în calcul consumul mediu lunar facturat pentru trei luni anterioare depistării defecțiunii;
4. să asigure funcționarea continuă a reţelei de distribuție a utilităţilor și remedierea avariilor, să efectueze reviziile, reparațiile, schimbările de utilaj (manopera) cu norma de casare îndeplinită;
5. să iniţieze modificarea şi completarea contractului de acces la rețelele de utilităţi ori de câte ori apar elemente noi, inclusiv prin acte adiţionale, atunci când consideră necesară detalierea, completarea sau introducerea unor clauze noi.

**Art.5.2**. **Consumatorul** **are următoarele drepturi şi obligaţii:**

**Art.5.2.1**. Consumatorul are următoarele drepturi:

1. să consume utilităţile din instalaţiile Universității Tehnice ”Gheorghe Asachi” din Iași în conformitate cu prevederile prezentului contract;
2. să i se permită accesul la grupurile de măsurare/contoare în vederea decontării, chiar dacă acestea se află în incinta furnizorului;

**Art.5.2.2** - Consumatorul are următoarele obligaţii:

1. să ridice facturile de la sediul universităţii în a doua decadă a lunii şi să achite integral şi la termen facturile emise de TUIASI, eventualele corecţii sau regularizări ale acestora urmând să fie facturate la următoarea facturare;
2. să asigure etanşeitatea instalatiilor si să reducă pierderile de utilităţi;
3. să utilizeze raţional utilităţile şi numai pentru folosinţe proprii, în scopul pentru care s-a contractat;
4. să asigure achiziţionarea, din fonduri proprii, a aparatelor de măsură (apometru, contor electric) pentru măsurarea consumurilor de apă și energie, în maximum o lună de zile de la semnarea prezentului contract (în caz contrar se sisteaza furnizarea utilităţilor) - conform normelor PSI; să asigure exploatarea, întreţinerea şi repararea acestora. Proprietarul apometrului și contorului este consumatorul şi acesta se obligă să respecte prevederile ordonanţei guvernamentale nr.20/1992, privind activitatea de metrologie. Echipamentele de măsurare pentru decontare procurate de consumator trebuie să corespundă caracteristicilor tehnice prevăzute în dosarul instalației și avizate de TUIASI. Aceste echipamente se sigilează de către TUIASI în prezenţa obligatorie a delegatului împuternicit al consumatorului, cu consemnarea acestei operaţiuni într-un proces-verbal;
5. să menţină în stare de funcţionare instalaţiile interioare de apă, inclusiv apometrul, precum şi curăţenia căminului de apometru, luând măsuri operative de remediere a acestora;
6. să asigure pe cheltuială proprie, în baza unui proiect întocmit conform prevederilor legale, alimentarea cu energie electrică a aparatelor/instalațiilor pe care le utilizează pe circuit cu protecție diferențială;
7. să respecte prevederile Normativului P 118/1999 în privința reglementărilor PSI;
8. să anunţe în scris apariţia defecţiunilor la aparatele de măsură ale TUIASI în maximum 24 de ore;
9. să nu execute modificări, extinderi sau branşări la instalațiile interioare fără acordul prealabil al TUIASI;
10. să permită permanent accesul delegaţilor TUIASI la instalaţii pentru efectuarea citirii înregistrărilor aparatelor de măsură, a instalării apometrelor de control, pentru reinventarierea suprafeţelor de radiaţie, probarea integrității instalatiilor, funcţionarea în condiţii economicoase ;
11. proprietarii spațiilor de la căminul T17 au obligația contorizării pe cheltuială proprie a consumurilor de energie termică.

**6. RĂSPUNDEREA CONTRACTUALĂ**

**Art.6.1**. TUIASI nu răspunde de eventualele consecinte sau pagube ce se pot produce în instalațiile consumatorului, ca urmare a exploatării şi întreţinerii necorespunzătoare a acestora.

**Art.6.2**. Forţa majoră apără de răspundere partea care o invocă, în condiţiile legii.

**Art.6.3.** Fiecare din părţi este în măsură să solicite rezilierea contractului în cazul sau în momentul neacceptării sau nerespectării condiţiilor prevăzute în prezentul contract, cu respectarea prevederilor legale în vigoare privind încetarea relaţiilor contractuale.

**Art.6.4**. (1) În maxim 30 de zile calendaristice de la data comunicării notificării către chiriaș, dosarul cu documente justificative va fi transmis către oficiul juridic.

 (2) Soluţionarea litigiilor se va face pe cale amiabilă iar, în caz contrar, părţile convin ca soluţionarea acestora să fie în competenţa instanţelor judecătoreşti din Iaşi.

**7. CLAUZE SPECIALE**

**Art.7.1**. Preţurile energiei termice obţinută din gaze naturale se vor schimba odată cu modificarea lor, prin negociere, de către Universitatea Tehnică “Gheorghe Asachi” din Iaşi.

**Art.7.2**. Contractul se poate prelungi sau modifica, cu acordul părţilor, prin acte adiţionale.

**Art.7.3.** (1) Părțile convin ca pentru asigurarea derulării raporturilor contractuale în condiții optime, corespondența purtată între acestea să fie efectuată inclusiv prin intermediul poștei electronice, respectiv în utilizarea de către Universitatea Tehnică ”Gheorghe Asachi” din Iași a adreselor administrativfacturi@groups.tuiasi.ro și administrativcontracte@groups.tuiasi.ro iar pentru consumator a adresei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(2) Consumatorul declară adresa poștală de corespondență după cum urmează:

* adresa poștală de corespondență:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

și se obligă să comunice imediat orice modificare cu privire la acestea.

1. În cazul schimbării sediului societăţii, reprezentanților societății etc., consumatorului îi revine obligaţia să aducă în scris la cunoştinţa TUIASI toate modificările făcute în termen de cel mult **5 (cinci) zile calendaristice** de la apariţia acestora. În caz contrar toate comunicările scrise se consideră legal făcute la adresa indicată iniţial de consumator în prezentul contract.

***Art.7.4.*** În cazul în care, la expirarea valabilității contractului de acces la rețelele de utilități, părțile nu au convenit în mod expres cu privire la prelungirea relaţiilor contractuale, respectiv prin încheierea unui nou contract sau act adiţional la contract, se consideră contractul încetat de drept, fără nici o notificare prealabilă sau altă formalitate.

Prezentul contract a fost încheiat la Iaşi, în 2 (două) exemplare, 1 exemplar pentru TUIASI (Serviciul ~~Tehnic și~~ Administrarea Patrimoniului) şi 1 exemplar pentru consumator.

#####  Universitatea Tehnică CONSUMATOR,

#####  “Gheorghe Asachi” din Iaşi

#####

 **RECTOR,**

 **DIRECTOR GENERAL ADMINISTRATIV**,

 **DIRECTOR ECONOMIC,**

 **DIRECTOR DIRECȚIA TEHNICĂ ȘI INVESTIȚII**

**ȘEF SERVICIU INFRASTRUCTURA CAMPUS ACADEMIC / STUDENȚEȘC,**

  **CONSILIER JURIDIC,**

**ŞEF SERVICIU ADMINISTRAREA PATRIMONIULUI,**

 **ÎNTOCMIT,**